ลักษณะการประกอบธุรกิจ

(1) ประวัติความเป็นมา การเปลี่ยนแปลง และพัฒนาที่สำคัญของบริษัท

  บริษัท เอสวีไอ จำกัด (มหาชน) ได้ก่อตั้งขึ้นเมื่อวันที่ 2 สิงหาคม 2528 โดยใช้ชื่อบริษัท
  เซมิคอนดัคเตอร์ เวนเจอร์ อินเตอร์เนชั่นแนล จำกัด
  เพื่อดำเนินธุรกิจบริการผลิตสินค้าอิเล็กทรอนิกส์ โดยมีประวัติความเป็นมา
  และการเปลี่ยนแปลงพัฒนาที่สำคัญดังนี้

-   ปี 2537 แปรสภาพเป็นบริษัทมหาชน ชื่อ บริษัท เซมิคอนดัคเตอร์ เวนเจอร์
    อินเตอร์เนชั่นแนล จำกัด

  (มหาชน) ในวันที่ 25 พฤษภาคม 2537 และมุ่งเน้นเป้าหมายเป็นผู้ผลิตสินค้าอิเล็กทรอนิกส์

  ที่ใช้เทคโนโลยีขั้นสูง ประเภทผลิตภัณฑ์สำเร็จรูป Box Build

-   ปี 2538 บริษัทฯได้รับการรับรองมาตรฐานคุณภาพ ISO 9002

-   ปี 2543 บริษัทฯได้พัฒนาสายการผลิตโดยใช้เทคโนโลยี Micro-BGA และ Flip Chips
    ซึ่งเป็น

  กระบวนการที่ใช้เทคโนโลยีขั้นสูง

-   ปี 2545 บริษัทฯได้รับการรับรองมาตรฐานการจัดการคุณภาพสิ่งแวดล้อม ISO 14001

-   ปี 2546 เปลี่ยนชื่อบริษัท เป็น “บริษัท เอสวีไอ จำกัด (มหาชน)” เมื่อวันที่ 5 กุมภาพันธ์
    2546 อีกทั้ง

  ยังได้รับการรับรองมาตรฐานคุณภาพ ISO/TS 16949:2000 ซึ่งเป็นที่ยอมรับในอุตสาหกรรม
  ยานยนต์ทั่วโลก รวมทั้งยกระดับมาตรฐานคุณภาพขึ้นเป็น ISO 9001:2000

-   ปี 2547 ได้มีการจัดตั้งโรงงานแห่งที่ 2 ขึ้นที่สวนอุตสาหกรรมบางกะดี จังหวัดปทุมธานี
    และมีการ

  นำเอาระบบ ERP ของ SAP เข้ามาใช้ ในการวางแผนบริหารวัตถุดิบและโรงงาน

-   ปี 2548 ได้มีการขยายกำลังการผลิตที่โรงงานแห่งที่ 2
    รวมทั้งมีการวางแผนปรับเปลี่ยนสายการผลิต

  ที่โรงงานแห่งที่ 1 เพื่อให้สามารถรองรับการผลิตผลิตภัณฑ์เทคโนโลยีขั้นสูง ได้เช่นเดียวกับ

  สายการผลิตที่โรงงานแห่งที่ 2
  อีกทั้งยังได้มีการวางแผนในการขยายฐานการผลิตเข้าสู่ประเทศจีน
  โดยการเตรียมแผนการจัดตั้งโรงงานที่ เทียนจิน เพื่อรองรับลูกค้าในตลาดประเทศจีน ภายในปี
  2549

การเปลี่ยนแปลงผู้ถือหุ้นใหญ่และผู้บริหารที่สำคัญในระยะเวลา 7 ปีที่ผ่านมา มีดังนี้

-   ปี 2540 บริษัท Asia Pacific Electronic จำกัด ได้ประมูลซื้อหุ้นของบริษัทฯ จาก
    ธนาคารกรุงเทพพาณิชยการ จำกัด (มหาชน) เป็นจำนวนร้อยละ 95.24
    ของหุ้นที่ชำระแล้วทั้งหมดและได้กลายเป็นผู้ถือหุ้นใหญ่ของบริษัทฯ โดยต่อมาบริษัท Asia
    Pacific Electronic จำกัด ได้โอนหุ้นของบริษัทฯ ให้กับ Asia Pacific Electronic
    (BVI) Limited ส่งผลให้บริษัทดังกล่าวกลายเป็นผู้ถือหุ้นใหญ่ของบริษัทฯ โดย ณ.วันที่ 31
    ธันวาคม Asia Pacific Electronic (BVI) Limited ถือหุ้นบริษัทฯ ประมาณร้อยละ
    75 ของหุ้นที่ชำระแล้วทั้งหมด
    สัดส่วนที่ลดลงเกิดจากการเพิ่มทุนโดยการเสนอขายหุ้นสามัญของบริษัทฯ
    ให้แก่บุคคลในวงจำกัดในไตรมาส 4 ปี 2543 อนึ่ง บริษัท Asia Pacific Electronic
    จำกัด และ Asia Pacific Electronic (BVI) Limited เป็นบริษัทในกลุ่มของ H&Q
    Asia Pacific จากประเทศสหรัฐอเมริกา ซึ่งเป็นบริษัทที่มีความเชี่ยวชาญในการลงทุน
    ในกลุ่มอุตสาหกรรมอิเล็กทรอนิกส์ทั่วโลก

-   ปี 2545 บริษัทฯได้มีการเปลี่ยนแปลงผู้บริหารที่สำคัญคือ ตำแหน่งกรรมการผู้จัดการ
    ซึ่งคณะกรรมการบริษัทเชื่อว่าความสามารถและประสบการณ์ประมาณ 20
    ปีในอุตสาหกรรมอิเล็กทรอนิกส์ของกรรมการผู้จัดการคนใหม่จะสามารถสานต่อนโยบายที่คณะกรรมการได้วางไว้เป็นอย่างดี
    นอกจากนี้บริษัทฯยังได้เพิ่ม ตำแหน่งผู้ช่วยกรรมการผู้จัดการฝ่ายขายและบริการลูกค้า
    รวมทั้งเปลี่ยนแปลงตำแหน่งผู้อำนวยการฝ่ายประกันคุณภาพ เพื่อรองรับการเติบโตของบริษัทฯ

-   ปี 2547 บริษัทฯ มีการเปลี่ยนแปลงผู้บริหาร คือ ตำแหน่งผู้อำนวยการฝ่ายบัญชี การเงิน และ
    ผู้อำนวยการฝ่ายควบคุมและสรรหาวัตถุดิบ
    ซึ่งบริษัทฯได้สรรหาบุคลากรผู้ทรงคุณวุฒิเข้ารับตำแหน่งแทนและที่ผ่านมาได้บริหารงานแทนได้อย่างดียิ่ง

-   ปี 2548 บริษัทฯ มีการเปลี่ยนแปลงผู้บริหาร คือ ตำแหน่งรองประธานเจ้าหน้าที่ฝ่ายปฏิบัติการ
    และผู้อำนวยการฝ่ายประกันคุณภาพ รวมทั้งเพิ่มตำแหน่งผู้อำนวยการฝ่ายบริหารวัตถุดิบ
    เข้ามาทำงานควบคู่กับผู้อำนวยการฝ่ายสรรหาวัตถุดิบ
    เพื่อเพิ่มประสิทธิภาพในการดำเนินงานทั้งระบบ และ
    รองรับการเติบโตในการขยายฐานการผลิตของบริษัทฯ

(2) ภาพรวมการประกอบธุรกิจของบริษัทฯ

  ปัจจุบันบริษัทฯ ประกอบธุรกิจให้บริการแบบครบวงจร ในการผลิตสินค้าประเภทวงจรไฟฟ้า
  และผลิตภัณฑ์อิเลคทรอนิกส์สำเร็จรูป (Electronic Manufacturing Services - EMS)
  ตามคำสั่งซื้อของลูกค้าที่เป็นเจ้าของผลิตภัณฑ์ต้นแบบ
  และลูกค้าที่เป็นผู้รับจ้างออกแบบผลิตภัณฑ์อิเลคทรอนิกส์ (Design House)
  โดยมีศักยภาพในการรับจ้างผลิตผลิตภัณฑ์ในหลายอุตสาหกรรม อาทิเช่น
  ผลิตภัณฑ์ที่เป็นวงจรควบคุมระบบอุตสาหกรรม (Industrial Control),
  ผลิตภัณฑ์สื่อสารโทรคมนาคม (Telecommunications)
  ผลิตภัณฑ์เครื่องมือที่ใช้ในห้องวิจัยและทางด้านการแพทย์ (Medical and Laboratory
  Equipment) ผลิตภัณฑ์โสตวีดีทัศน์ในห้องบันทึกเสียงและระบบห้องประชุมสัมมนา (Audio and
  Video Equipment) ผลิตภัณฑ์อิเล็กทรอนิกส์กลุ่มอุปกรณ์สำนักงาน (Office Automation)
  และระบบอิเล็กทรอนิกส์ในรถยนต์ (Automobile)

  บริษัทฯได้มีการขยายการผลิตไปยังโรงงานแห่งที่ 2 ที่นิคมอุตสาหกรรมบางกะดี
  มีพื้นที่ใช้สอยทั้งหมดประมาณ 14,186 ตารางเมตร และเป็นพื้นที่สำหรับการผลิตประมาณ 7,550
  ตารางเมตร เพื่อตอบสนองกับความต้องการของตลาด
  ซึ่งบริษัทฯได้รับอนุมัติโครงการส่งเสริมการลงทุนจากสำนักงานคณะกรรมการส่งเสริมการลงทุน(BOI)
  ตามบัตรส่งเสริมเลขที่ 1069(2)/2547 ลงวันที่ 23 มกราคม 2547 และในปี 2548
  โรงงานผลิตแห่งที่ 2 นี้ได้รับใบรับรองมาตรฐานระบบการบริหารงานคุณภาพ ISO9001:2000,
  ISO/TS16949:2002 และใบรับรองมาตรฐานการจัดการสิ่งแวดล้อม ISO14001:2004
  เช่นเดียวกับโรงงานแห่งแรก

  นอกจากนี้ บริษัทฯยังได้รับการรับรองมาตรฐานแรงงานไทย มรท. 8001–2546
  ซึ่งเป็นมาตรฐานแรงงานในระดับสากล เป็นที่ยอมรับในระดับมาตรฐานแรงงานระหว่างประเทศ
  และได้รับรางวัล สถานประกอบการดีเด่น ด้านแรงงานสัมพันธ์และด้านสวัสดิการแรงงาน ปี
  2548 จากกรมสวัสดิการและคุ้มครองแรงงาน กระทรวงแรงงาน

  ในปี 2548 ผลิตภัณฑ์ของบริษัทฯทั้งหมดผลิตในโรงงานที่ตั้งอยู่นนทบุรี และ ปทุมธานี ประเทศไทย

  การจำหน่ายผลิตภัณฑ์ของบริษัทฯประมาณร้อยละ 96 เป็นการส่งออก
  ด้วยการจำหน่ายโดยตรงและผ่านตัวแทนจำหน่ายในต่างประเทศ

(3) โครงสร้างรายได้

  โครงสร้างรายได้ของบริษัทฯแบ่งตามผลิตภัณฑ์ที่บริษัทฯ ทำการผลิต
  โดยสามารถจำแนกเป็นกลุ่มใหญ่ๆได้ดังนี้

1. การผลิตสินค้าสำเร็จรูป (Turnkey Box Build)

  เป็นการผลิตสินค้าสำเร็จรูปรวมทั้งการให้บริการและคำแนะนำต่างๆแก่ลูกค้า
  โดยมีขั้นตอนและเทคโนโลยีการผลิตที่มีคุณภาพสูงรวมทั้งความคล่องตัวในการปรับเปลี่ยนสายการผลิตและการส่งมอบสินค้าที่รวดเร็วกว่าคู่แข่งขัน
  และมีต้นทุนการผลิตที่สามารถแข่งขันได้ในตลาด
  ซึ่งเป็นการสร้างความได้เปรียบในเชิงการแข่งขันของบริษัทฯ สินค้าสำเร็จรูปในกลุ่มนี้ได้แก่
  อุปกรณ์ควบคุมระบบเสียงในระบบดิจิตอล ที่ใช้ในสถานีส่งวิทยุและโทรทัศน์ รวมถึงห้องบันทึกเสียง
  (Digital Signal Processing Audio)
  และอุปกรณ์ระบบเน็ทเวิร์กสำหรับเครื่องพิมพ์และกล้องวีดีทัศน์ เป็นต้น โดยมีอัตรารายได้ร้อยละ
  61 ของรายได้ทั้งหมด

2.  การผลิตสินค้าสำเร็จรูปประเภทระบบ (System Build)

  เป็นพัฒนาการการผลิตสินค้าอิเล็กทรอนิกส์ที่ประกอบกันเป็นระบบและมีระดับการผลิตที่ซับซ้อนกว่าสินค้าอิเล็กทรอนิกส์สำเร็จรูป
  โดยบริษัทฯ
  ได้เพิ่มขีดความสามารถการผลิตสินค้าที่มีลักษณะเป็นระบบควบคุมอุตสาหกรรมขนาดใหญ่
  หรือระบบของเครื่องมือตรวจวัด ทั้งนี้ เพื่อเป็นการสร้างรายได้และมูลค่าเพิ่มให้สูงขึ้นไปอีก
  สินค้าสำเร็จรูปที่ประกอบกันเป็นระบบในกลุ่มนี้จะยังมีขนาดใหญ่ขึ้น ได้แก่
  ระบบควบคุมความเย็นที่ใช้กับตู้เสบียงขนส่งสินค้า ระบบตรวจวัดและวิเคราะห์ที่ใช้ในห้องแลบ
  หรือโรงพยาบาล เป็นต้น โดยมีอัตรารายได้ร้อยละ 1 ของรายได้ทั้งหมด

  3. การผลิตแผงวงจรไฟฟ้าอิเล็กทรอนิกส์ (PCBA)

  การผลิตและให้บริการประเภท PCBA นี้ เป็นฐานธุรกิจเดิมของบริษัทฯ
  ต่อมาเมื่อบริษัทฯได้มีการพัฒนาทักษะความรู้ความชำนาญมากขึ้น
  รวมทั้งการพัฒนาตลาดและความสัมพันธ์อันดีกับลูกค้า และเพื่อเป็นการสร้างรายได้และมูลค่าเพิ่ม
  บริษัทฯ จึงได้ปรับเปลี่ยนกลยุทธ์ โดยการมุ่งเน้นการผลิตสินค้าสำเร็จรูป ( Turnkey Box
  Build) ตามที่กล่าวในข้อ 1. ซึ่งผลิตภัณฑ์นี้มีรายได้เป็นอัตราร้อยละ 38 ของรายได้ทั้งหมด

 (4) ลักษณะของผลิตภัณฑ์หรือบริการ

  เพื่อประโยชน์ในการวิเคราะห์กลุ่มลูกค้า บริษัทฯได้จัดแบ่งสินค้าออกเป็น 7 ประเภทดังนี้

1.  1. ระบบควบคุมอุตสาหกรรม (Industrial Control)

2.  2. สื่อสารโทรคมนาคม (Telecommunications)

  3. ระบบสำนักงาน (Office Automation)

  4. โสตวีดีทัศน์ที่ใช้ในห้องบันทึกเสียงและระบบห้องประชุมสัมมนา (Professional Audio
  and Video)

  5. อุปกรณ์อิเล็กทรอนิกส์ยานยนต์ (Automotive Electronic)

6.  สินค้าอุปโภค (Consumer)

7.  อุปกรณ์เครื่องมือแพทย์ (Medical Laboratory)

  ในช่วง 3 ปีที่ผ่านมา บริษัทฯมีนโยบายที่จะมุ่งเน้น ผลิตภัณฑ์ที่มีมูลค่าเพิ่มสูง
  ซึ่งเป็นผลิตภัณฑ์ที่ซับซ้อนขึ้น โดยส่วนใหญ่เป็นผลิตภัณฑ์ที่ใช้กับกลุ่มสินค้าสื่อสารโทรคมนาคม
  (Telecommunications) ระบบสำนักงาน (Office Automation)
  และระบบควบคุมอุตสาหกรรม (Industrial Control)
  โดยเข้ามาแทนที่สินค้าในกลุ่มสินค้าอุปโภค (Consumer)

  โครงสร้างรายได้ของบริษัทฯ แบ่งแยกตามประเภทลักษณะของผลิตภัณฑ์
  ในอัตราร้อยละของยอดรายได้ทั้งหมดในรอบ 3 ปีที่ผ่านมาสามารถเปรียบเทียบได้ดังนี้

  []